ควันหลงจากการเลือกตั้งประธานาธิบดีสหรัฐ
นักศึกษาไทย 5 คนที่ชนะการประกวดเขียนเรียงความจัดขึ้นโดยกระทรวงการต่างประเทศไทย เดินทางไปสังเกตการณ์การลงคะแนนเสียงเลือกตั้งปธน.สหรัฐที่
คุณธีรยุทธ์ ธีระศุภลักษณ์ นักศึกษาคณะรัฐศาสตร์ มหาวิทยาลัยธรรมศาสตร์บอกว่า ควรจะเริ่มต้นดูกันที่การรณรงค์หาเสียง ซึ่งมีความแตกต่างกันทีเดียวระหว่างการหาเสียงในประเทศไทยกับในอเมริกา คุณวิไลพร คงเกิด นักศึกษาวิชาภาษาอังกฤษที่มหาวิทยาลัยกรุงเทพฯ ตอบคำถามที่ว่า ทำไมการเลือกตั้งประธานาธิบดีสหรัฐครั้งนี้จึงได้รับความสนใจจากผู้คนทั้งในสหรัฐและต่างประเทศเป็นอย่างมาก เป็นเพราะมีผู้หญิงเข้าร่วมการแข่งขัน มีคนอเมริกันเชื้อสายแอฟริกันลงสมัคร หรือมีปัจจัยอื่นใดนอกไปจากนี้ นิสิตปีที่สองจากคณะนิเทศศาสตร์ จุฬาลงกรณ์มหาวิทยาลัย คุณนริศรา จิระคุณ บอกว่า เท่าที่ได้สนทนากับของคนอเมริกันที่ไปใช้สิทธิลงคะแนนเสียงครั้งนี้ พวกเขามีความลำบากใจกันทีเดียวในการตัดสินใจเลือกผู้สมัคร แต่คุณสินธนัน ชูวงศ์ นิสิตปีสี่จากคณะรัฐศาสตร์ จุฬาลงกรณ์มหาวิทยาลัยประทับใจกับบริการสำหรับผู้ชราและผู้ที่อาจจะช่วยตนเองไม่ได้ในการไปลงคะแนนเสียงเลือกตั้งครั้งนี้ รับฟังรายละเอียดเพิ่มเติมจากคุณนิตยา มาพึ่งพงศ์